
Döntés módja: nyílt szavazás, egyszerű szótöbbség 
Mellékletek: Tájékoztató (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének
2016. április 18-án tartandó munkaterv szerinti ülésére

6. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2016. (IV. 18.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.
Határidő: azonnal

Felelős: polgármester

Sülysáp, 2016. április 8.


Horinka László s.k.


polgármester
Láttam!

Sülysáp, 2016. április 8.

dr. Tóth Krisztina s.k. jegyző
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2016. március 23-ai ülése óta 1 képviselő-testületi döntés végrehajtási határideje járt le az alábbiak szerint:
	Határozat száma
	Határozat kelte
	Döntés
	Határidő
	Állapot

	29/2016
	2016-02-18
	VP-6-7.4.1.16 jelű pályázat benyújtásának előkészítése
	2016-03-01
	Elhalasztották a beadási határidőt, folyamatban van.


II. Tájékoztató az előző ülés óta történt fontosabb eseményekről
· Március 30-án egyeztetésre hívtuk a Béke utca déli oldalán ingatlan tulajdonnal rendelkezőket, hogy a több évtizede szándékolt tömbfeltárást, illetve annak lehetőségét ismételten napirendre vegyük. A megbeszélésen megjelentek túlnyomó többsége támogatja a tömbfeltárást, de vannak néhány, akik különböző okok miatt (pld. elveszik a kilátás) elzárkóznak a tömbfeltárás ötletétől. A terület feltárására egyébként jelenleg is érvényes szabályozási tervvel rendelkezik önkormányzatunk, azonban nem kizárt, hogy ezt kismértékben módosítani kell majd. A tömbfeltárás gondolatát egyébként azért vettük ismételten elő, mert Magyarország kormánya által bejelentett lakásépítési támogatások miatt, megélénkült az érdeklődés az építési telkek iránt és jelenleg sem magánforgalomban, sem önkormányzati tulajdonban nincs olyan mennyiségű, lakóházépítésre alkalmas telek, ami a várható érdeklődést ki tudná elégíteni Sülysápon és nem szeretnénk úgy járni, hogy az építkezni szándékozó fiatalok esetleg más településen találják meg számításukat.
· Március 31-én a hulladék kezelési közszolgáltatás szerződésünk közös megegyezéssel történő felbontása érdekében az ÖKOVÍZ Kft. új ügyvezetőjével tárgyaltam. A megbeszélés egyáltalán nem a várakozásaim szerint alakult, ugyanis az ÖKOVÍZ Kft. új ügyvezetője (köszönhetően az április 1-től hatályba lépő „kukaholding” elindulásának is) nem támogatja a közös megegyezéssel történő szerződésbontásunkat, annak ellenére sem, hogy a tavalyi évre ők maguk mutattak ki 10 millió forint veszteséget Sülysáp tekintetében. Ha nem sikerül közös megegyezéssel szerződést bontanunk, akkor csak a rendes felmondás jöhet szóba, melynek felmondási ideje a szerződésünk szerint 6 hónap. Ezt a lépést (a rendes felmondás közlését) még nem tettük meg. A következő tárgyalási forduló április 8-án pénteken lesz, illetve a tervezett közbeszerzést lebonyolító ügyvédi irodával április 14-15-én találkozom, ezt követően lehet döntést hozni, hogy mi legyen a következő lépés.
· Április 4-én részt vettem a tápióbicskei csata 167. évfordulója alkalmából megrendezett megemlékezésen, a honvéd szobornál, ahol az önkormányzat nevében koszorút helyeztem el.

· Április 6-án megállapodtam a Goodwill Consulting képviselőjével, hogy két VEKOP pályázatunkat (kerékpárút építés, illetve óvodafejlesztés), velük együttműködve, sikerdíjas konstrukcióban fogjuk beadni. Ezen kívül tájékoztatom a T. Képviselő-testületet, hogy a vidékfejlesztési operatív program korábban már említett pályázati kiírása, a pályázatunk előkészítése folyamatban van, illetve egy KEHOP pályázat egy másik céggel, mindegyik pályázatunk sikerdíjas. 
Sülysáp, 2016. április 8.


Horinka László s.k.

